**ՀԻՄՆԱՎՈՐՈՒՄ**

**«ՉԱՐԵՆՑԱՎԱՆ ՀԱՄԱՅՆՔԻ 2023 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԸ ՀԱՍՏԱՏԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

ՀՀ Կոտայքի մարզի Չարենցավան բազմաբնակավայր համայնքի 2023 թվականի տարեկան աշխատանքային պլանը (այսուհետ՝ ՏԱՊ) մշակվել է՝ հիմք ընդունելով «Տեղական ինքնակառավարման մասին» Հայաստանի Հանրապետության օրենքի 18–րդ հոդվածի 1-ին մասի 4.1 կետը և 82.1-րդ հոդվածի դրույթները, համայնքների տարեկան աշխատանքային պլանի մշակման մեթոդական ուղեցույցը:

Չարենցավան համայնքի 2023 թվականի տարեկան աշխատանքային պլանը բխում է համայնքի 2023-2027 թվականների զարգացման հնգամյա ծրագրով նախատեսված՝ 2023 թվականին իրականացվող ծրագրերից:

ՏԱՊ-ի մշակման և իրականացման միջոցով նախատեսվում է՝ տարեկան կտրվածքով հետևել ՀՀԶԾ-ում սահմանված ռազմավարական խնդիրների լուծման ընթացքին, բացահայտել ընթացքում նոր առաջացած խնդիրները՝ նաև առաջարկելով դրանց լուծումները, ինչպես նաև բարձրացնել համայնքում առկա բոլոր ռեսուրսների գործադրման արդյունավետության մակարդակը: ՏԱՊ-ը հնարավորություն է տալիս հասկանալի և հիմնավորված կերպով նախանշել տվյալ տարվա ընթացքում իրականացման ենթակա ծրագրերն ու միջոցառումները, որոնց իրականացմամբ կոնկրետ քայլեր կձեռնարկվեն համայնքի տեսլականի և նպատակների իրագործման ուղղությամբ՝ գործադրելով մուտքային, ելքային և վերջնական արդյունքային ցուցանիշների չափելի ու գնահատելի համակարգ:

«Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 4.1-րդ կետի համաձայն, համայնքի տարեկան աշխատանքային պլանը հաստատվում է համայնքի ավագանու կողմից:

**ՀԱՄԱՅՆՔԻ ՂԵԿԱՎԱՐ՝**